stanford-oval/wikipedia huggingface dataset:
KVC Westerlo

Koninklijke Voetbal Club Westerlo on jalkapalloseura Westerlon kaupungista. Seura on voittanut kerran Belgian Cupin. Tämä tapahtui vuonna 2001. KVC Westerlo on perustettu vuonna 1933.
Seura putosi pääsarjasta Belgian 2. divisioonaan kauden 2016–2017 päätteeksi. Se palasi pääsarja Jupiler Pro Leagueen vuonna 2022 ja sijoittui seitsemänneksi kaudella 2022–2023 ja 11:nneksi 2023–2024.
Oostende

| Oostende |
| --- | --- |

 lippu:  vaakuna

 Oostende
 Koordinaatit: 51°14′N, 02°55′E 
Valtio:   Belgia
Provinssi:  Länsi-Flanderi
Pinta-ala:  
 – Kokonaispinta-ala:  37,72 km²
Väkiluku (2006):  68 931
 – Väestötiheys:  1827,4 as./km²
Aikavyöhyke:  UTC+1
 – Kesäaika:  UTC+2
Postinumero:  8400
Suuntanumero(t):  059
 
 www.oostende.be 
Infobox OKVirheellinen NIMI-arvo: 
Oostende (ransk. Ostende, saks. Ostende, engl. Ostend) on Länsi-Flanderin provinssissa Belgiassa sijaitseva kunta, johon kuuluvat Oostenden kaupunki sekä Mariakerken, Stenen ja Zandvoorden kylät. 1. tammikuuta 2006 alueen asukasluku oli 68 931.
Oostende on ollut merkittävä kauppasatama jo vuodesta 1265. Vuodesta 1838 alkaen sieltä on ollut junayhteys Brysseliin. 1980-luvun puolivälistä asti Oostendesta on ollut laivaliikennettä Englannin Doveriin; nykyisin vain rahtiliikennettä. Oostende on myös suosittu rantalomakohde: kuninkaat Leopold I ja Leopold II suosivat sitä, ja heidän perässään tuli muutakin Belgian yläluokkaa. Kaupungissa sijaitsee jalkapallostadion Albertpark.
Oostende on merkittävä kalastussatama. Sen kautta kulkee etenkin paljon sinisimpukoita, jotka ovat belgialainen perinneherkku.
Aiheesta muualla

Kuvia tai muita tiedostoja aiheesta Oostende Wikimedia Commonsissa
Oostenden viralliset verkkosivut (hollanniksi, ranskaksi, englanniksi)
Länsi-Flanderin provinssin kunnat
Panoraamakuva Oostenden rannasta.
Oosterhout

| Oosterhout |
| --- | --- |
 lippu:  vaakuna
 Oosterhoutin sijainti Alankomaissa
 Oosterhout
 Koordinaatit: 51°39′N, 4°51′E 
Valtio:  Alankomaat
Provinssi:  Pohjois-Brabant
Hallinto:  
 – Hallinnon tyyppi:  Kunta
 – Pormestari:  Stefan Huisman
Kunnanvaltuusto:  31 paikkaa
Pinta-ala:  
 – Kokonaispinta-ala:  73,09 km²
 – Maa:  71,86 km²
 – Josta vettä:  1,14 km² 
Väkiluku (31.12.2015):  54 018
 
 www.oosterhout.nl 
Infobox OKVirheellinen NIMI-arvo: 
Oosterhout ( kuuntele ääntämys (ohje)) on kaupunki Alankomaiden eteläosissa Pohjois-Brabantin provinssissa. Se sai kaupunkioikeudet vuonna 1809. Kaupungin asukasluku oli 54 018 vuoden 2015 lopussa.
Aiheesta muualla

Kuvia tai muita tiedostoja aiheesta Oosterhout Wikimedia Commonsissa
Kartta Oosterhoutin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Jussi Salmela

| Jussi Salmela> Henkilötiedot |
| --- | --- |
Koko nimi:  Jussi Salmela
Syntynyt: 7. toukokuuta 1992
Kansalaisuus:   Suomi
Koripalloilija
Pelipaikka:  takamies
Pituus:  179
Paino:  85
Nyk. joukkue:  Kataja Basket Club
Sarja:  Korisliiga
Seurajoukkueet
2013–:  
Jussi Salmela (s.7. toukokuuta 1992) on suomalainen koripalloilija, joka pelaa Korisliigaa Joensuun Katajan riveissä. Pelipaikaltaan Salmela on takamies. Debyyttinsä liigatasolla hän teki marraskuussa 2013 ottelussa Tapiolan Honkaa vastaan. Salmela kuului Korisliigan mestaruuden kaudella 2014–2015 voittaneeseen pelaajaryhmään.
Jussi Saarinen

Jussi Saarinen (s. 18. kesäkuuta 1983 Lahti) on suomalainen jääkiekkoilija, joka pelasi viimeksi laitahyökkääjänä Espoo Bluesin riveissä.
Saarinen on Lahden Pelicansin kasvatti. Hän pelasi ensimmäisen liigapelinsä kaudella 2001–2002, jonka jälkeen edusti pääasiassa vain kasvattajaseuraansa. Hän oli SM-liigaurallaan rooliltaan puolustava hyökkääjä. Kaudet 2005–2006, 2006–2007 ja 2007–2008 jäivät kaikki häneltä kesken loukkaantumisten vuoksi, ensiksi mainittu käsivamman ja kaksi jälkimmäistä polvivamman vuoksi. Kausi 2008–2009 alkoi hänen osaltaan vasta vuodenvaihteessa 2009 Espoo Bluesissa, jonka kanssa hän teki sopimuksen marraskuun 2008 lopulla. Hän pelasi uransa viimeiset SM-liigaottelut keväällä 2009, jolloin hän myös pelasi ensimmäisen ja ainoan kerran SM-liigan pudotuspeleissä. Saarinen ilmoitti uransa loppumisesta syksyllä 2009. Hän pelasi kahdeksan kautta kestäneellä pääsarjaurallaan kaikkiaan 220 SM-liigan runkosarjaottelua, joissa teki yhteensä 32 tehopistettä, 15 maalia ja 17 syöttöpistettä.
Jussin pikkuveli Jesse Saarinen on pelannut SM-liigassa Pelicansin ja SaiPan riveissä. Jesse Saarinen on pelannut myös Suomen jääkiekkomaajoukkueessa.
Jääkiekkouransa jälkeen Saarinen on työskennellyt muun muassa Forenomin Suomen liiketoimintajohtajana.
Oskari Vilamo

Oskari Rupert Vilamo (vuoteen 1906 Willman; 27. toukokuuta 1880 Mäntsälä – 29. syyskuuta 1952 Helsinki) oli suomalainen Helsingissä toiminut rakennusurakoitsija.
Kyläseppä Abel Seth Willmanin ja Sifra Marjaana Juhontyttären perheeseen syntynyt Vilamo opiskeli puusepänkoulussa Sortavalassa ja muutti sitten Helsinkiin jossa hän valmistui rakennusmestariksi Helsingin teollisuuskoulusta vuonna 1901. Vilamo työskenteli sitten noin kymmenen vuotta rakennuspiirtäjänä ja -laskijana muun muassa vuosina 1905–1911 professori Onni Tarjanteen toimistossa.
Hän oli sitten vastaavana rakennusmestarina useilla helsinkiläisillä työmailla ja toimi myös urakoitsijana ensimmäisen maailmansodan aikana Helsingin lähistöllä käynnistetyillä venäläisten linnoitustyömailla. Vilamo ryhtyi itsenäiseksi rakennusurakoitsijaksi vuonna 1919. Samana vuonna hänestä tuli vuonna 1910 perustetun Asfaltti-Osakeyhtiö Lemminkäisen johtokunnan puheenjohtaja.  Hän hoiti tätä tehtävää kuolemaansa saakka ja 1950-luvun alussa Vilamo lapsineen omisti jo enemmistön yhtiön osakkeista. Lemminkäisen suuromistaja, vuorineuvos Heikki Oskari Pentti (1946–2008) oli Vilamon tyttärenpoika.
Vilamo urakoi pääasiassa Helsingissä toista sataa rakennusta. Tunnetuimpia niistä ovat Hämäläisosakunnan talo, Helsingin Suomalainen Yhteiskoulu, Lallukan taiteilijakoti, Pääpostitalo, Mehiläisen sairaala ja Lastenlinna. Myös Hämeenlinnassa sijaitseva Hotelli Aulanko oli Vilamon urakoima. Vilamo sai talousneuvoksen arvon 1938. Hän oli Suomen rakennusalan työnantajaliiton varapuheenjohtajana 1932–1934 ja puheenjohtajana 1934–1945.
Vilamo oli naimisissa vuodesta 1913 Siiri Mathilda Einiön (ent. Bäckström) kanssa.
Aiheesta muualla

Korttelit.fi: Oskari Vilamon suunnittelemia rakennuksia Helsingissä (Arkistoitu – Internet Archive)
Jussi Salo

| Jussi Salo> Henkilötiedot |
| --- | --- |
Syntynyt: 24. marraskuuta 1991 (ikä 32) Lempäälä, Suomi
Uran tiedot
Seura:  Tampereen Pyrintö
Laji:  yhdistetty 
Maailmancup
Kaudet:  2012-2017
Voitot:  0
Palkintokorokkeella:  0
 Tietolaatikko päivitetty 12. joulukuuta 2018 
Jussi Salo (s. 24. marraskuuta 1991 Lempäälä) on suomalainen uransa lopettanut yhdistetyn hiihtäjä. Hän edusti Tampereen Pyrintöä.
Salo debytoi yhdistetyn maailmancupissa joulukuussa 2012 ollen Rukan suurmäen ja kymmenen kilometrin hiihdon kilpailussa sijalla 42. Hänen paras sijoituksensa maailmancupin osakilpailussa on 32. sija, jonka hän saavutti Lahdessa helmikuussa 2016. Continental Cupissa Salo on ollut parhaimmillaan kahdeksas maaliskuussa 2016 Klingenthalissa.
Salo kuuluu Suomen joukkueeseen vuoden 2015 MM-kilpailuissa Falunissa. Hän oli Falunissa normaalimäen kilpailun 42:s. Vuonna 2011 hän kilpaili myös nuorten MM-kilpailuissa Otepäässä, jossa hän oli parhaimmillaan 18.
Salo voitti yhdistetyn SM-hopeaa vuonna 2017.
Salo lopetti uransa yhdistetyn hiihtäjänä keväällä 2018.
Kahvila Kampela

Kahvila Kampela
Kahvila Kampelan terassi
Kahvila Kampela on Helsingissä Vuosaaren Aurinkolahdessa sijaitseva kahvila, joka toimii vanhassa kalastajamökissä. Kahvila sijaitsee meren rannalla, Uutelan ulkoilupuiston, Uutelankanavan ja pienvenesataman kupeessa ja on avoinna ympäri vuoden.
Kahvilasta on 1. toukokuuta 2009 alkaen vastannut yrittäjä Riina Dursun. Kahvilassa on työskennellyt runsaasti nuoria työntekijöitä, joita Riina Dursun on palkannut muun muassa yhteistyössä Helsingin sosiaalitoimen kanssa tarjoten työtä nuorille työelämään astuville työntekijöille.
Kahvila valittiin Helsingin Sanomien 1. maaliskuuta 2015 julkaisemassa lukijaäänestyksessä parhaaksi talviterassiksi.
Panthea

| Panthea |
| --- | --- |

Ohjaaja:  Allan Dwan
Käsikirjoittaja:  Allan Dwan Mildred Considine
Perustuu:  Monckton Hoffen näytelmään Panthea
Tuottaja:  Allan Dwan Joseph Schenck Norma Talmadge
Kuvaaja:  Roy F. Overbaugh Harold Rosson
Pääosat:  Norma Talmadge
Valmistustiedot
Valmistusmaa:   Yhdysvallat
Tuotantoyhtiö:  Norma Talmadge Film Corporation
Ensi-ilta:   6. tammikuuta 1917
Kesto:  50-78 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
Panthea on vuonna 1917 ensi-iltansa saanut Allan Dwanin ohjaama yhdysvaltalainen mykkä draamaelokuva, jonka nimiroolissa on Norma Talmadge Panthea Romoffina.
Elokuvan tuotantoyhtiönä toimi Norma Talmadge Film Corporation ja levittäjäyhtiönä Lewis J. Selznick Enterprises. Panthea perustuu Monckton Hoffen samannimiseen Broadway-näytelmään Panthea (1913), jonka pohjalta Dwan ja Mildred Considine laativat elokuvaan käsikirjoituksen. Elokuva kuvattiin New Yorkin Bronxissa Selectin studioilla ja Manhattanilla Biographin studiolla. Elokuvan tuottivat Talmadge, Dwan ja Joseph Schenck. Panthea oli Talmadgen ja elokuvastudio Norma Talmadge Film Corporationin ensimmäinen tuottama elokuva.
Panthea sai Yhdysvaltain ensi-iltansa 6. tammikuuta vuonna 1917. Ilmestyessään elokuva oli valtava yleisö- ja arvostelumenestys Yhdysvalloissa että Euroopassa. Erityisesti Talmadge sai roolisuorituksestaan ylistävät arvostelut. Panthea julkaistiin uudelleen elokuvateattereissa 2. elokuuta vuonna 1920. Panthea esitettiin vuosikymmeniä myöhemmin vuoden 1958 Venetsian elokuvajuhlilla. Elokuvan nykyään oletetaan olevan kadonnut.
Juoni

Moskovan konservatoriosta valmistunut Panthea Romoff (Norma Talmadge) on loistava nuori venäläinen pianisti, joka avioituu englantilaisen säveltäjä Gerard Mordaunt’n (Earle Foxe) kanssa. Gerald on menettämässä järkensä, koska hän epäonnistuu kirjoittamansa oopperansa tuottamisen. Nähdessään miehensä kärsimykset Panthea uhraa itsensä iäkkäälle paroni de Duisitorille (L. Rogers Lytton) sillä ehdolla, että ooppera tuotetaan. Pian oopperan menestyksen jälkeen Venäjän hallitus pidättää Panthean hänen oletetusta nihilismijuoniin sekaantumisesta, ja hänet karkotetaan Siperiaan. Kun Gerald saa tietää oopperansa menestyksen alkuperän ja sen hinnan, ensiksi hän nousee kapinaan, mutta myöhemmin ymmärtää Panthean toiminnalle motiivin ja seuraa häntä kylmään Siperiaan. Samaan aikaan Gerardin isä Sir Henry Mordaunt (William L. Abingdon) saa tietää heidän ahdingostaan ja käyttää poliittisia suhteitaan saadakseen armahduksen avioparille. Panthea ja Gerald saavat armahduksen, ja he aloittavat uuden elämän Englannissa.
Näyttelijät

| 0 | 1 | 2 |
| --- | --- | --- |
|  Norma Talmadge  | … |  Panthea Romoff   |
|  Earle Foxe  | … |  Gerald Mordaunt   |
|  L. Rogers Lytton  | … |  paroni de Duisitor   |
|  George Fawcett  | … |  poliisi   |
|  Murdock MacQuarrie  | … |  poliisi   |
|  Erich von Stroheim  | … |  luutnantti   |
|  Norbert Wicki  | … |  Ivan Romoff   |
|  William L. Abingdon  | … |  Sir Henry Mordaunt   |
|  Winifred Harris  | … |  Gerardin äiti   |
|  Eileen Percy  | … |  Gerardin sisar   |
|  Stafford Windsor  | … |  Percival   |
|  Richard Rosson  | … |  Pablo Centeno   |
|  Frank Currier  | … |  tohtori Von Reichstadt   |
Aiheesta muualla

Panthea Internet Movie Databasessa (englanniksi)
Panthea AllMoviessa. (englanniksi)
Panthea Silent eran sivustolla (englanniksi)
Panthea TCM Movie Databasessa (englanniksi)
Wikimedia Commonsissa on kuvia tai muita tiedostoja aiheesta .
Oscar-gaala 2017

| Oscar-gaala 2017 |
| --- | --- |
 
Päiväys:  2017-02-2626. helmikuuta 2017
Paikka:  Dolby Theatre, Los Angeles, Kalifornia, Yhdysvallat
Juontaja:  Jimmy Kimmel
Tuottaja:  Michael De Luca Jennifer Todd
Ohjaaja:  Glenn Weiss
Kohokohtia
Paras elokuva:  Moonlight
Paras ohjaaja:  Damien Chazelle La La Land
Paras miespääosa:  Casey Affleck Manchester by the Sea
Paras naispääosa:  Emma Stone La La Land
Eniten palkintoja:  La La Land (6)
Eniten ehdokkuuksia:  La La Land (14)
 ← 2016  Oscar-gaala  2018 →
Oscar-gaala 2017 oli 89. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2016 elokuville. Gaala järjestettiin Dolby-teatterissa Los Angelesin Hollywoodissa 26. helmikuuta 2017. Gaalan juonsi Jimmy Kimmel.
Ehdokkaat julkistettiin 24. tammikuuta 2017. Eniten ehdokkuuksia sai La La Land. Neljällätoista ehdokkuudellaan se sivuutti ennätystä, johon olivat yltäneet aiemmin elokuvat Kaikki Eevasta (1950) ja Titanic (1997).
Eniten palkintoja voitti La La Land, joka voitti kuusi Oscaria muun muassa parhaasta ohjauksesta ja naispääosasta. Moonlight palkittiin kolmella Oscarilla parhaasta elokuvasta, miessivuosasta  ja sovitetusta käsikirjoituksesta. Hacksaw Ridge – aseeton sotilas ja Manchester by the Sea saivat molemmat kaksi Oscaria. Yhden Oscarin saivat Arrival, Ihmeotukset ja niiden olinpaikat, Fences, Viidakkokirja, O.J.: Made in America, Piper, The Salesman, Sing, Suicide Squad, Valkoiset kypärät ja Zootropolis – eläinten kaupunki.
Parhaan elokuvan jaossa tapahtui skandaali, kun La La Land julistettiin voittajaksi, vaikka todellinen voittaja olikin Moonlight. La La Landin tuottajat pitivät jo voittopuhettaan, kun puhe keskeytettiin ja voittajaksi julistettiinkin Moonlight.
Useamman palkinnon saaneet elokuvat

| Palkinnot | Elokuva |
| --- | --- |
6: La La Land
3: Moonlight
2: Hacksaw Ridge – aseeton sotilas
2: Manchester by the Sea
Useamman ehdokkuuden saaneet elokuvat

| Ehdokkuudet | Elokuva |
| --- | --- |
14: La La Land
8: Arrival
8: Moonlight
6: Hacksaw Ridge – aseeton sotilas
6: Lion
6: Manchester by the Sea
4: Fences
4: Hell or High Water
3: Hidden Figures – varjoon jääneet
3: Jackie
2: Deepwater Horizon
2: Florence
2: Ihmeotukset ja niiden olinpaikat
2: Kubo ja samuraiseikkailu
2: Mies, joka rakasti järjestystä
2: Passengers
2: Rogue One: A Star Wars Story
2: Vaiana
Esiintyjät

Gaalassa esiintyivät Justin Timberlake, Lin-Manuel Miranda, Auli'i Cravalho, Sting, John Legend ja Sara Bareilles.
Justin Timberlake – ”Can’t Stop The Feeling”
Lin-Manuel Miranda ja  Auli'i Cravalho – ”How Far I’ll Go”
Sting – ”The Empty Chair”
John Legend – ”Audition (The Fools Who Dream)” ja  ”City of Stars”
Sara Bareilles – ”Both Sides, Now”
Televisiointi

Suomessa gaala lähetettiin suorana lähetyksenä Yle Teemalla sunnuntain ja maanantain välisenä yönä 26.–27. helmikuuta. Punainen matto -osuus alkoi noin klo 2.00 ja itse gaala alkoi kolmen jälkeen. Koko Oscar-lähetys uusittiin kanavalla suomeksi tekstitettynä maanantai-iltana 27. helmikuuta.
Aiheesta muualla

Virallinen sivusto (englanniksi)
Damien Chazelle palkittiin parhaan ohjauksen Oscarilla elokuvasta La La Land.
Casey Affleck palkittiin parhaan miespääosan Oscarilla elokuvasta Manchester by the Sea.
Emma Stone palkittiin parhaan naispääosan Oscarilla elokuvasta La La Land.
Viola Davis palkittiin parhaan naissivuosan Oscarilla elokuvasta Fences.
Mahershala Ali palkittiin parhaan miessivuosan Oscarilla elokuvasta Moonlight.
Kenneth Lonergan palkittiin parhaan alkuperäisen käsikirjoituksen Oscarilla elokuvasta Manchester by the Sea.
Asghar Farhadi palkittiin parhaan vieraskielisen elokuvan Oscarilla elokuvasta The Salesman.
Outamo

Outamo on kylä Lohjan kaupungissa Karkalinniemessä. Kylässä on Outamon kartano, jonka päärakennuksen ja sitä ympäröivän tontin Helsingin kaupungin kasvatuslautakunta vuokrasi konsuli Max Henrik van der Palsilta koulukotia varten 20. huhtikuuta 1911. Myöhemmin Helsingin kaupunki osti tilan. Aluksi se oli tarkoitettu tytöille, myöhemmin pojille. Nyttemmin se on nimeltään Outamon lastenkoti. Erikseen siellä on syrjemmällä kaksi erityisosastoa lapsille jotka tarvitsevat intensiivisempää hoitoa.
Aiemmin Outamon rusthollin nimellä tunnettu kartano sijaitsee Outamonlahden kapeikon kohdalla. Lahden pää levenee, ja sen kärkeä kiertää Sammattiin johtava tie.
Kylän alueella on Myllylampi-niminen lampi. Outamossa on lisäksi Porsaslampi ja Varolanlahti. Jyrkillä kallioilla on suojeltuja perhosalueita. Alueella on myös hienoja pähkinälehtoja.
Outamon kyläyhdistys on Karstu–Karkali-seura, jonka toiminta-alueeseen kuuluvat myös Talpela, Kaijola, Karstu, Varola, Skraatila, Torhola, Karkali ja Suurniemi sekä osa Paloniemen kylästä.
Josefiina

| Josefiina, Josefina |
| --- | --- |
Nimipäivä:   
– suomenkielinen:  Josefiina: 19. maaliskuuta
– ruotsinkielinen:  Josefina: 19. maaliskuuta
– ortodoksinen:  –
Muunnelmia:  –
Vastineita eri kielissä:  Josefin, Josefine, Josephine
Nimen alkuperä:  Joosef
Infobox OKVirheellinen NIMI-arvo: 
Josefiina on suomalainen naisen etunimi, jonka vastine suomenruotsalaisessa nimipäiväkalenterissa on Josefina. Kummallakin on nimipäivä 19. maaliskuuta. Nimestä tavataan eri kirjoitusasuja, kuten Josefin, Josefine ja Josephine.
Digi- ja väestötietoviraston mukaan Suomessa on nimi Josefiina 1900-luvun alusta vuoden 2019 loppuun mennessä 11 015 ja Josefina 5 745 henkilölle.
Josefiina on feminiininen muoto hepreankielisestä nimestä Yosef, joka on suomalaisittain Joosef. Josefiina on siis Joosefin niin sanottu sisarnimi. Nimet ovat todennäköisesti tulleet suomen kieleen germaanisina lainoina.
Tunnettuja Josefiinoja ja Josefinoja

Josefina (1807−1876), Ruotsin ja Norjan kuningatar, Oskar I:n puoliso
Josefina Benedetti (s. 1953), venezuelalainen säveltäjä
Josefina Bengts (1875−1925), suomenruotsalainen kansankirjailija
Josefiina Huttunen (1865−1957), suomalainen muotiliikkeen pitäjä ja maallikkosaarnaaja
Josefiina Kilpinen (s. 1982), suomalainen skicrosslaskija
Josefina de Vasconcellos (1904−2005), brasilialais-englantilainen kuvanveistäjä
Josefina Vázquez Mota (s. 1961), meksikolainen poliitikko
Kuvitteellisia Joosefiinoja

Joosefiina Nieminen, Lauri Viidan Moreenin päähenkilöitä
Palestinian Human Rights Monitoring Group

Palestinian Human Rights Monitoring Group (vapaamuotoisesti "Palestiinan ihmisoikeustarkkailuryhmä") on joulukuussa 1996 perustettu ihmisoikeusjärjestö. Perustajina oli tunnettuja palestiinalaisia, myös Palestiinan lakiasäätävän neuvoston jäseniä.
Ryhmä raportoi palestiinalaisia vastaan tehtyjä ihmisoikeusrikkomuksia Länsirannalla, Gazan kaistalla ja Itä-Jerusalemissa, myös palestiinalaisten ja Israelin tekemiä.
Ryhmän perustaja ja johtaja on Bassem Eid.
Aiheesta muualla

Palestinian Human Rights Monitoring Group
KV63

KV63 sijainti maaliskuussa 2005 ennen kaivausten alkua.
KV63 on hautakammio Kuninkaiden laaksossa, Egyptissä. Sen löysi Otto Schaden ja University of Memphisin työryhmä 10. maaliskuuta 2005. Julkinen ilmoitus löydöstä annettiin 9. helmikuuta 2006.
Kammiosta löydettiin seitsemän arkkua ja useita ruukkuja. Arkuista ei ole löydetty muumioita, vaan ne sisälsivät muumiointivälineitä. Kammiota on todennäköisesti käytetty muumiointivälineiden varastona. Arkkitehtoninen tyyli ja löydökset viittaavat siihen, että hautakammio on 18. dynastian aikainen.
Aiheesta muualla

Tutkimushankkeen internetsivut ja kaivauspäiväkirja (englanniksi)
Oskari Väänänen

Oskari Gabriel Väänänen (24. maaliskuuta 1890 Kuopio – 28. tammikuuta 1962 Lahti) oli suomalainen Helsingin yliopiston voimistelulaitoksen lehtori, Suomen Voimisteluliiton ja Suomen Miekkailuliiton puheenjohtaja.
Väänäsen vanhemmat olivat poliisikonstaapeli, myöhemmin Helsingin poliisilaitoksen vahtimestari Kalle Vilho Väänänen (1860–1933) ja Helmi Elin Emilia Karpio, aik. Spets. Hänen velipuolensa oli kirjailija ja opettaja Kalle Väänänen. Oskari Väänänen toimi Helsingin yliopiston voimistelulaitoksen miekkailutaidon opettajana 1929–1941.
Teoksia

Miekkailun käsikirja. 1, Lyömämiekkailu kevyellä aseella. Gummerus 1923
Pistomiekkailun käsikirja : florettimiekkailu. Tieto ja taito 61. WSOY 1930
Käsipallo. Kirja, Helsinki 1931
Nuoriso aseissa : maanpuolustuskasvatus Euroopan eri maissa. Gummerus 1941
Miekkailun käsikirja. 3, Kalpamiekkailu. Kuopion kansallinen kirjapaino, Kuopio 1956
Suomennoksia

Barbra Ring : Neito. Gummerus 1923
Ax. Fr. Londen : Kuvauksia ja kokemuksia eräretkiltä Pohjolassa; suomentanut Kalle Väänänen, Oskari Väänänen. Gummerus 1923-1924, 2. uud. painos nimellä Eräretkiä Pohjolassa. Metsäkustannus, Helsinki 2013
Barbra Ring : Miesten mies. Gummerus 1925
Karl May : Aavikon halki : seikkailukertomus Lähi-idästä ; saksankielestä suomentanut Oskari Väänänen. WSOY 1944, 3. tark. painos WSOY 1991 (alkuteos Durch die Wüste)
PHF

| Premier Hockey Federation |
| --- | --- |

Maa(t):   Yhdysvallat
Perustettu:  2015
Lopetettu:  2023
Toimitusjohtaja:  Dani Rylan
Joukkueita:  7
Premier Hockey Federation (PHF) (vuosina 2015–2021 National Women’s Hockey League (NWHL)) oli ammattimainen naisten jääkiekkoliiga, jota pelattiin Yhdysvalloissa ja Kanadassa vuosina 2015–2023. Se oli ensimmäinen naisten jääkiekkoliiga, joka maksoi pelaajilleen palkkaa. Toinen naisten ammattilaisliiga CWHL lopetti toimintansa 2019. Vuonna 2024 alkaa uusi naisten ammattimainen jääkiekkoliiga, kun PHF ja Professional Women’s Hockey Players Association (PWHPA) yhdistyvät.
Liigassa oli alun perin neljä joukkuetta: Buffalo Beauts, Boston Pride, Metropolitan Riveters ja Connecticut Whale. Myöhemmin sarja laajentui Minnesotaan, Torontoon ja Montrealiin.
Liigan mestaruuspokaalia kutsutaan Isobel Cupiksi. Se on nimetty Lady Isobel Gathorne-Hardyn mukaan, jota pidetään eräänä maailman ensimmäisistä naisjääkiekkoilijoista. Hän oli Stanley Cupin lahjoittaneen Frederick Stanleyn tytär.
Liigan perusti entinen yhdysvaltalainen naisjääkiekkoilija Dani Rylan. Neuvottelukuntaan kuuluneella Angela Ruggierolla oli myös merkittävä rooli liigan käynnistämisessä.
Sarjassa on pelannut suomalaisista maalivahti Meeri Räisänen. Myös Noora Rädylle tarjottiin sopimusta Metropolitan Rivetersiltä (tuolloin New York Riveters) vuonna 2015, mutta Räty valitsi mieluummin Mestis-seura KJT:n.
Joukkueet > Boston Pride

Boston Pride pelaa kotiottelunsa Warrior Ice Arenalla Bostonissa, Massachusettsissa.
28. toukokuuta 2015 ilmoitettiin että Bobby Jay on palkattu joukkueen päävalmentajaksi. Aiemmin Jay on toiminut apuvalmentajana vuonna 2014 olympiahopeaa voittaneessa Yhdysvaltain naisten olympiajoukkueessa. Hän on ollut myös mukana Yhdysvaltain naisten jääkiekkomaajoukkueen valmentajaryhmässä MM-kisoissa vuosina 2012 ja 2013 sekä the Four Nations Cup -turnauksissa vuosina 2011–2013.
Joukkueet > Buffalo Beauts

Buffalo Beauts pelaa kotiottelunsa HarborCenterissä, joka sijaitsee NHL-joukkue Buffalo Sabresin kotihallia vastapäätä kadun toisella puolella.
Joukkueet > Connecticut Whale

Connecticut Whale pelaa kotiottelunsa Danburyn CDanbury Ice Arenalla.
Joukkueet > Metropolitan Riveters

Aiemmin nimellä New York Riveters tunnettu seura pelaa kotiottelunsa Prudential Centerissä, New Jerseyssä. Aiemmin se pelasi New Yorkissa. Riveters ilmoitti 11. kesäkuuta 2015 allekirjoittaneensa NWHL-historian ensimmäisen pelaajasopimuksen itävaltalaishyökkääjä Janine Weberin kanssa. Weber on pelannut Itävallan paidassa seitsemissä MM-kisoissa. Hän on voittanut IIHF:n 1. divisioonan pistepörssin vuonna 2013.
Joukkueet > Minnesota Whitecaps

Minnesota Whitecaps pelaa kotiottelunsa TRIA Rinkillä, Saint Paulissa.
Kaudet > 2015

NWHL:n ensimmäinen varaustilaisuus pidettiin Bostonissa kesäkuun 20. päivä. New York Riveters sai ensimmäisen, Connecticut Whale toisen, Boston Pride kolmannen, ja Buffalo Beauts neljännen varausvuoron.
NWHL:n ensimmäinen kausi alkoi 17. lokakuuta 2015 ja päättyi pudotuspeleihin maaliskuussa 2016.
Logot

National Women’s Hockey League 2015–2019
Premier Hockey Federation 2019–2023